পাকুন্দিয়া আদর্শ মহিলা কলেজ

পাকুন্দিয়া আদর্শ মহিলা কলেজ বাংলাদেশের ঢাকা বিভাগের কিশোরগঞ্জ জেলার পাকুন্দিয়া উপজেলায় অবস্থিত একটি উচ্চমাধ্যমিক, ডিগ্রি ও অনার্স কলেজ। ১৯৯৩ সালে পাকুন্দিয়ার প্রথম মহিলা ডিগ্রি কলেজ হিসেবে এটি প্রতিষ্ঠিত হয়। শিক্ষাপ্রতিষ্ঠানটিতে একাদশ–দ্বাদশ শ্রেণি ও উচ্চতর কোর্সগুলোতে মেয়েরা পড়াশোনা করতে পারে। জাতীয় বিশ্ববিদ্যালয়ের অধীনে ডিগ্রি (পাস) ও স্নাতক (সম্মান) কোর্স কলেজটিতে চালু রয়েছে। শিক্ষাপ্রতিষ্ঠানটি পাকুন্দিয়া পৌরসভা এলাকায় অবস্থিত। এটি মাধ্যমিক ও উচ্চ মাধ্যমিক শিক্ষা বোর্ড, ঢাকা-এর নিয়ন্ত্রণাধীন। কলেজটি প্রায় তিন একর জমির ওপর স্থাপিত। বাংলাদেশের সাবেক নৌপরিবহন উপমন্ত্রী ও জাতীয় সংসদ সদস্য এবিএম জাহিদুল হক ১৯৯৩ সালে কলেজটি প্রতিষ্ঠা করেন। কলেজটি একটি বেসরকারি শিক্ষাপ্রতিষ্ঠান হিসেবে যাত্রা শুরু করে এবং পরবর্তীতে এমপিওভুক্ত হয়। এটিই পাকুন্দিয়ায় স্থাপিত প্রথম মহিলা ডিগ্রি কলেজ। কলেজটি ঢাকা শিক্ষা বোর্ডের আওতাধীন এবং জাতীয় বিশ্ববিদ্যালয়ের অধিভুক্ত। এটির শিক্ষাপ্রতিষ্ঠান শনাক্তকারী নম্বর (ইআইআইএন) হলো ১১০৬১৬। কলেজটির বর্তমান অধ্যক্ষ মো. মোজাম্মেল হক। পূর্বে মো. জসিম উদ্দিন কলেজটির অধ্যক্ষ হিসেবে দায়িত্ব পালন করেছেন। শুধুমাত্র মেয়েরা এই শিক্ষাপ্রতিষ্ঠানটিতে উচ্চমাধ্যমিক শ্রেণিতে এবং জাতীয় বিশ্ববিদ্যালয় অধিভুক্ত ডিগ্রি (পাস) ও অনার্স কোর্সগুলোতে ভর্তি হতে পারে। একাদশ শ্রেণিতে ভর্তি কার্যক্রম মাধ্যমিক স্কুল সার্টিফিকেট (এসএসসি) পরীক্ষার ফলাফল প্রকাশের পর শুরু হয় এবং শিক্ষার্থীদের এসএসসি পরীক্ষার ফলাফলের ভিত্তিতে কলেজে ভর্তি সম্পন্ন হয়। ঢাকা শিক্ষা বোর্ডের অধীনে একাদশ শ্রেণিতে ভর্তির জন্য কলেজটিতে মোট ৩০০টি আসন রয়েছে। জাতীয় বিশ্ববিদ্যালয় অধিভুক্ত কোর্সগুলোর ক্ষেত্রে শিক্ষার্থীদের এসএসসি ও উচ্চ মাধ্যমিক সার্টিফিকেট (এইচএসসি) পরীক্ষার ফলাফলের ভিত্তিতে ভর্তি সম্পন্ন হয়। উচ্চ মাধ্যমিক সার্টিফিকেট (এইচএসসি): বিজ্ঞান মানবিক ব্যবসায় শিক্ষা ডিগ্রি (পাস) কোর্স: বিএ (পাস) বিএসএস (পাস) অনার্স কোর্স: বাংলা সমাজকর্ম বাংলাদেশ কারিগরি শিক্ষা বোর্ড-এর অধীনে এইচএসসি (বিএম): হিসাব রক্ষণ কম্পিউটার অপারেশন লেখাপড়ার পাশাপাশি পাকুন্দিয়া আদর্শ মহিলা কলেজে প্রতিবছর বিভিন্ন শিক্ষা-সহায়ক অনুষ্ঠান আয়োজন করা হয়। কলেজটিতে একটি অডিটরিয়াম (মিলনায়তন) রয়েছে, যেখানে সারাবছর বিভিন্ন ধরনের সেমিনার যেমন উচ্চশিক্ষা বিষয়ক সেমিনার এবং শিক্ষার্থীদেরকে মুক্তিযুদ্ধের চেতনায় উদ্বুদ্ধ করার জন্য সেমিনার আয়োজন করা হয়। পাঠক্রম-বহির্ভূত বিভিন্ন কার্যক্রমের মধ্যে আরও রয়েছে নবীনবরণ আয়োজন, পিঠা উৎসব আয়োজন এবং বিদায় অনুষ্ঠান আয়োজন। জাতীয় শিক্ষাক্রম ও পাঠ্যপুস্তক বোর্ড কটিয়াদী সরকারি কলেজ বনগ্রাম আনন্দ কিশোর স্কুল এন্ড কলেজ গুরুদয়াল সরকারি কলেজ "Pakundia Adarsha Mohila College – manpower" [পাকুন্দিয়া আদর্শ মহিলা কলেজ – জনবল]। মাধ্যমিক ও উচ্চ মাধ্যমিক শিক্ষা বোর্ড, ঢাকা (ইংরেজি ভাষায়)। সংগ্রহের তারিখ ২০২১-০৭-২০।  "College Details" [কলেজের বিবরণ]। জাতীয় বিশ্ববিদ্যালয় (ইংরেজি ভাষায়)। সংগ্রহের তারিখ ২০২১-০৭-১৫।  "Institute Basic Information" [প্রতিষ্ঠানের মৌলিক তথ্য]। বাংলাদেশ ওপেন ডাটা (ইংরেজি ভাষায়)। ২২ সেপ্টেম্বর ২০২০ তারিখে মূল (XLS) থেকে আর্কাইভ করা।  "পাকুন্দিয়া মহিলা ডিগ্রী কলেজ"। বাংলাদেশ জাতীয় তথ্য বাতায়ন। ১২ জানুয়ারি ২০২১ তারিখে মূল থেকে আর্কাইভ করা।  "পাকুন্দিয়ায় মুক্তিযুদ্ধের গল্প শুনলেন শিক্ষার্থীরা"। দৈনিক কালের কণ্ঠ। সংগ্রহের তারিখ ২০২১-০৭-২৩।  "একাদশে ভর্তি অনলাইনে, দ্বাদশে ওঠানোর সিদ্ধান্ত কলেজের"। দৈনিক প্রথম আলো। সংগ্রহের তারিখ ২০২১-০৭-১৮।  "Available seat list for session (2020-2021)" [(২০২০-২০২১) শিক্ষাবর্ষের জন্য উপলব্ধ আসনের তালিকা]। মাধ্যমিক ও উচ্চ মাধ্যমিক শিক্ষা বোর্ড, ঢাকা (ইংরেজি ভাষায়)। সংগ্রহের তারিখ ২০২১-০৭-২৭।  "আসনের চেয়ে উত্তীর্ণ বেশি"। দৈনিক প্রথম আলো। সংগ্রহের তারিখ ২০২১-০৭-১৮।  "Bangladesh Technical Education Board, Dhaka – HSC (BM) Final Result – 2019" [বাংলাদেশ কারিগরি শিক্ষা বোর্ড, ঢাকা – এইচএসসি (বিএম) চূড়ান্ত ফলাফল – ২০১৯] (পিডিএফ)। বাংলাদেশ জাতীয় তথ্য বাতায়ন (ইংরেজি ভাষায়)। ২৭ জুলাই ২০২১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ জুলাই ২০২১।  "পাকুন্দিয়ায় উচ্চ শিক্ষাবিষয়ক সেমিনার"। বিবার্তা। সংগ্রহের তারিখ ২০২১-০৭-২০।  "পাকুন্দিয়া আদর্শ মহিলা অনার্স কলেজে নবীনবরণ অনুষ্ঠিত"। বাংলাদেশ প্রতিদিন। সংগ্রহের তারিখ ২০২০-০৯-১৯।  "পাকুন্দিয়া আদর্শ মহিলা কলেজে পিঠা উৎসব"। আমাদের সময়। সংগ্রহের তারিখ ২০২০-০৯-১৯।  "পাকুন্দিয়া মহিলা কলেজে বিদায় সংবর্ধনা"। মানবজমিন। সংগ্রহের তারিখ ২০২১-০৭-১৫।  উইকিমিডিয়া কমন্সে পাকুন্দিয়া আদর্শ মহিলা কলেজ সম্পর্কিত মিডিয়া দেখুন। ফেসবুকে পাকুন্দিয়া আদর্শ মহিলা কলেজ অফিসিয়াল পেজ